इस आखिरी दौर में बहुत कुछ दाँव पर लगा है।
बॉस, ज़रा चार कदम आगे आना।
-यहाँ? -यह सही है।
मिकेल आर्टेटा को प्रीमियर लीग में मार्च का मैनेजर ऑफ़ द मंथ खिताब मिला।
-शुक्रिया। -बहुत-बहुत शुक्रिया।
ज़रा सोचें तो तीन मैच हारकर सितंबर में
ये सबसे नीचे थे, और अब देखें कहाँ पहुँच गए।
कहा जा रहा है कि आर्टेटा को सीज़न के मैनेजर का खिताब मिलना चाहिए।
हमें बताएँ मैनेजर ऑफ़ द मंथ बनने से आपको कितना गर्व महसूस हो रहा है?
गर्व महसूस हो रहा है क्योंकि जानता हूँ लीग में ऐसा कर पाना बहुत मुश्किल है।
पर ख़ासकर हमारे समर्थकों का आभार क्योंकि जिस तरह उन्होंने टीम को बदला,
उन्हें बहुत श्रेय जाता है।
इसके अभिशाप से बचकर रहना, मिकेल।
किसका क्या?
मैनेजर ऑफ़ द मंथ के अभिशाप से।
अभिशाप क्या है?
-अभिशाप है कि तुम अगला मैच हार जाओगे। -अच्छा।
-अच्छा, शुक्रिया। -सबका शुक्रिया।
आप जो करते हैं, उससे प्यार होता है। इसे जुनून कहते हैं।
हमें यक़ीन करना होगा। हमें दम लगाना होगा।
इन लोगों को दिखा दो तुम्हें कितनी परवाह है।
शुरू करते हैं।
ऑल ऑर नथिंग आर्सनल
डैनियल कलुया द्वारा वर्णित
आर्सनल फुटबॉल क्लब
गोलकर्ता!
-कैसे हो? हाँ? ठीक हो? -बहुत अच्छा हूँ।
आर्सनल के 12 खिलाड़ी अंतरराष्ट्रीय स्तर पर अपने
देश का प्रतिनिधित्व का काम कर रहे थे।
तुम्हारे पास स्टरजियोन का नंबर है?
नहीं। उसके पास राष्ट्रपति का नंबर है?
हाँ। तुम उन्हें फ़ोन कर...
-रॉब? तेरे पास बोरिस जॉनसन का नंबर है? -ना।
ये घाना और ब्राज़ील जैसी जगहों से लौटकर आए हैं।
सीज़न के आखिरी दस मैचों के लिए अब लंदन कोल्नी में वापस आ गए हैं।
-ठीक हो, यार? -तुम कैसे हो?
-ठीक हूँ। -पिंडली कैसी है?
पहले से अच्छी।
एकदम नई है। अच्छे से आराम किया है।
सोमवार को पैलेस से बचना।
तुम्हें देखकर अच्छा लगा।
आमतौर पर, कुछ मैचों में तुम्हारा प्रदर्शन अच्छा रहा।
बाकी के लिए ध्यान दो, अच्छा? हमें यहाँ से सीज़न खत्म होने तक क्या करना है,
इस पर फिर से ध्यान देते हुए हम सात हफ़्ते साथ बिताएँगे
और हमें रोज़ क्या बात करनी है, हम क्या प्रशिक्षण लेने वाले हैं,
हम हर मैच में क्या करेंगे, जिस तरह हम करते आए हैं, उस पर भी, ठीक है?
मुझे तुम तक एक संदेश पहुँचाना है।
जब सब लोग घर जाएँ, तो हम सबकी एक सोच हो कि हमें करना क्या है।
हम इसके बारे में बात करेंगे कि हम कौन हैं और हमारी पहचान क्या है।
आर्सनल पहचान
ड्रेसिंग रूम और प्रशिक्षण में बस इसी बारे में हर रोज़ ध्यान दो और बात करो।
यह टीम है, प्रतिक्रिया देखो।
हम इसे नहीं गँवा सकते, यह हमारी पहचान का सबसे बड़ा हिस्सा है।
जिस तरह हम मैच जीतते, साथ में जीवन जीते, काम करते हैं,
जिस तरह हम सुधार लाना चाहते हैं क्योंकि हमारे बीच तालमेल और सामंजस्य है।
हम इसी लिए फुटबॉल खेलते हैं, ताकि मुस्कुराएँ और मज़े करें।
ध्यान से।
बहुत ध्यान से क्योंकि हमें... याद है मैंने अनुशासन के बारे में क्या कहा था।
ग्रैनिट, अपने पर मत लेना क्योंकि तुम्हें एक पीला ही मिला था,
तो अच्छा है क्योंकि तुम मैच से बाहर निकाले जा सकते थे।
तो ऐसा कुछ हो, तो मैच के बाद इतना रोया मत करो।
ठीक है? आओ चलें।
क्रिस्टल पैलेस बनाम आर्सनल सेलहर्स्ट पार्क स्टेडियम - 4 अप्रैल 2022
मिकेल और उनकी टीम के पास शीर्ष चार में अपने पैर जमाने का बहुत अच्छा मौक़ा है,
क्योंकि उनके अगले तीन मैच उन टीमों के
खिलाफ़ हैं जो तालिका में नीचे हैं।
पहला मैच बारहवें स्थान के क्रिस्टल पैलेस के खिलाफ़ है।
मुझे लगता है चौथे पायदान के लिए ज़बरदस्त लड़ाई होगी।
इस समय आर्सनल सबके चहेते हैं। वे हार सकते हैं।
आर्सनल के लिए अहम रात है।
स्मिथ रो, अब लैकाज़ेट, वापस अंदर लाते हैं।
एमिल स्मिथ रो के लिए बहुत ज़ोर से था।
इस समय आर्सनल होड़ में नहीं लग रहे।
ज़बरदस्त टक्कर है, है ना?
मटेटा ने सिर से मारा। मटेटा!
क्रिस्टल पैलेस 1 - 0 आर्सनल मटेटा 16'
ऐसे ही खेलते रहे तो आर्सनल चैंपियन लीग तक नहीं पहुँच पाएँगे।
यह रहे एंडरसन, आयु को ढूँढते हुए बॉल मारते हैं,
पेनल्टी क्षेत्र में, गोल पक्का। पैलेस दो-शून्य से आगे हैं।
क्रिस्टल पैलेस 2 - 0 आर्सनल आयु 24'
पीछे से एंडरसन ने गज़ब बॉल मारी। और आर्सनल का डिफेंस कहाँ गायब है?
कहना सही होगा कि आर्टेटा की टीम ने दूसरे दर्जे का प्रदर्शन किया।
हद है।
तेरी माँ की...
साले 45 मिनट, यार! हम पिच पर आकर ऐसे नहीं खेल सकते।
हमें पता था हमें क्या करना है!
हद है! पहला काम ही यह हुआ कि उन्हें थ्रो इन मिल गया।
साले बॉल को परे कर दिया!
हमने कोई द्वंद्व नहीं जीते, बॉयज़।
तुम पहली, दूसरी, तीसरी बार बॉल को हासिल नहीं कर पाए।
वहाँ जो भी हुआ मानना आसान नहीं।
हो गया, उसे बदल नहीं सकते, बहुत देर गई है,
हम आधा घंटा पहले बदल सकते थे।
हमें जो करना था, कर चुके और मैं सबको रीसेट करना चाहता हूँ
कि लगे वह दूसरे हाफ़ में खेले ही नहीं।
हम पहले 45 मिनट नहीं खेले।
हमें वहाँ जाकर अलग अंदाज़ में खेलना होगा।
यक़ीन करो हम बदल सकते हैं। लाका, यक़ीन है?
तुम दूसरे हाफ़ में दो या तीन गोल कर सकते हो।
बी, एमिल, आओ, चलें, बॉयज़।
-आओ चलें, बॉयज़। -आओ चलें!
उन्हें हालात सुधारने के लिए बहुत मेहनत करनी होगी।
साका बहुत अच्छे से दौड़े।
कुयाटे को हटाने के चक्कर में।
आर्सनल के प्रशंसकों को लगा कि पेनल्टी हो सकती थी।
लैकाज़ेट, यह रहे स्मिथ रो।
यह आ गए पार्टी, मिडफील्ड में थोड़ी सी जगह।
बॉल को बाईं तरफ़ मोड़ दिया और बेंच को नाखुश होने का इशारा किया।
-थॉमस। -थॉमस?
लगता है उनकी श्रोणि या दाईं जाँघ के ऊपर कुछ हो गया है।
क्या नकेतियाह के परे ले जा सकते हैं, सीधे डी के अंदर,
और टाइरिक ने खाली जगह का फ़ायदा उठाया और ज़ाहा ने उठा लिया,
पार्टी को कुछ पता नहीं चल रहा।
जाने दिया, वह चल भी नहीं पा रहे और ज़ाहा ने आर्सनल डिफेंस को फाड़ डाला,
गैब्रियल चुनौती देने लौटे, ज़ाहा नीचे गिर जाते हैं।
उन्हें पेनल्टी मिल गई।
क्रिस्टल पैलेस 3 - 0 आर्सनल ज़ाहा 74'
मामला गंभीर लग रहा है।
आर्सनल की चैंपियन लीग की उम्मीदों पर पानी फिर गया लगता है।
जब आप मुश्किल का सामना करते हैं जैसे आज, चेहरे पर थप्पड़ तो पड़ना ही था
क्योंकि तुम उसी के लायक हो।
हमने जिस तरह मैच में प्रदर्शन किया है, थप्पड़ पड़ना ही चाहिए।
अपना सिर नीचे करो और सोचो कि तुम कल क्या करोगे और एक-दूसरे की मदद करो
और चलो, क्योंकि शनिवार को एक और मैच है
और कुछ दिनों में एक और होगा, तो हमारे पास नौ मौक़े हैं।
हमने बहुत बुरा खेला और नतीजा बुरा ही मिला।
मुझे याद है आर्सेन वेंगर आत्मविश्वास के बारे में हमेशा कहा करते थे,
तरक्की करने में वक़्त लगता है, पर पतन पल भर में होता है।
बतौर खिलाड़ी कोई भी हार आपके अंदर बस सकती है।
फुटबॉल में उतार-चढ़ाव आते हैं, जब आप ऊपर हों,
तो ध्यान रखें क्योंकि बहुत जल्द नीचे गिर जाएँगे।
इस समय गलती की कोई गुंजाइश नहीं है,
तो खिलाड़ियों की हिम्मत बढ़ानी होगी
कि वे हर मैच की अहमियत समझ पाएँ।
इतना दबाव भी नहीं डालना चाहिए कि वे सहन न कर पाएँ।
अगले दिन मिकेल क्लब की फुटबॉल लीडरशिप टीम के साथ
साप्ताहिक मीटिंग में जल्दी पहुँच जाते हैं।
मॉर्निंग, टिम।
गुड मॉर्निंग।
हाँ। हेलो।
-कैसे हो? ठीक हो। -तुम ठीक हो?
-मॉर्निंग, बहुत दिन बाद मिले। -हाँ।
मॉर्निंग।
मैच के बाद खिलाड़ी कैसे थे?
कल रात वे भावुक हो गए थे।
हाँ।
मसला कुछ ऐसे था कि उन्हें अकेला छोड़ो ताकि एक-दूसरे के करीब आ सकें
-और अब साथ में रहें। -हाँ।
बजाय इसके कि अंदर जाकर उन्हें और डंडा दे दो।
शांति से बैठे?
आधा वक़्त शांत नहीं थे।
कुछ कहना चाह रहे थे और पहले हाफ़ के बारे में भूलना चाहते थे,
और दूसरे हाफ़ के बारे में बात करना चाहते थे
पर बाद में वे शांत हो गए थे।
गैरी, तुम बताना चाहोगे कि तंदुरुस्ती के मामले में क्या हाल है?
बदकिस्मती से, पहली बार हाल अच्छा है, हालाँकि कुछ मसले हैं
जिनके होने की संभावना हमेशा रहती है।
दुर्भाग्य से, थॉमस ने पिच पर एक सीधा सा पास कर दिया,
पर उन्हें जाँघ में दर्द महसूस हुआ।
मुझे डर है उसे ठीक होने में कई हफ़्ते लगने वाले हैं।
बड़ा मुद्दा इस बात का है कि वुल्व्स मैच में किरण टियर्नी को
जोड़ हिलाने के कारण चोट लगी, उन्होंने मैच पूरा खेला,
ज़िक्र नहीं किया और फिर बिना किसी दिक्कत के बाकी के पाँच मैच खेले।
पर फिर बृहस्पतिवार को प्रशिक्षण के बाद वह नहाकर बाहर निकले,
एक मोड़ मुड़े और उनका घुटना मुड़ा और उन्हें लगा वह टूट गया।
मुझे डर है वह बाकी सीज़न में नहीं खेल पाएँगे।
मैं बहुत ध्यान रखूँगा कि अब इसे कैसे संभालूँ।
ठीक है।
-हमें बताते रहना। -हाँ।
मैं आपको ग्रुप में डाल दूँगा और कुछ अलग हुआ तो बता दूँगा।
-कार्टिलेज का डिस्क है? -कार्टिलेज है।
-तुम्हारा सीज़न खत्म? -सीज़न खत्म। पक्का।
अच्छा, बॉयज़।
वह देखो, तो दर्दनाक लगता है।
आर्सनल एफसी बनाम क्रिस्टल पैलेस 3 - 0
हम कल अपनी ही नज़रों में गिर गए।
तुम्हें दर्द होना चाहिए।
कल जो हुआ बड़ा सबक है और मैं फिर से दोहराना नहीं चाहता।
पर अब मेरा भरोसा पहले से भी ज़्यादा है, क्यों?
तुमने मुझे तुम पर भरोसा करने की वजह दी है
और अब देखना है कि तुम खुद पर कैसे भरोसा करते हो।
हम अगला मैच खेलने,
अगले प्रशिक्षण सत्र में और घर कैसे जाएँगे।
शनिवार को अमीरात स्टेडियम में वे तुम्हारे साध होंगे,
उन्हें वही देना होगा जो हम चाहते हैं और हमें दिखाना होगा
कि हमारा जज़्बा और प्रतिबद्धता अलग है
और हम वहाँ हिम्मत से खेलेंगे, बॉयज़।
अगर तुम उस पिच पर पूरे
ध्यान और प्रतिबद्धता से मैच खेलते हो।
अगर नहीं, तो नहीं कर सकते और तुम्हारे लिए पिच पर कोई जगह नहीं।
बात समझ आई?
तुम्हारे सामने एक बहुत सुंदर चुनौती है।
तो, आओ इसका सामना करें, उनकी बजाकर रख दें। चलो।
कई नियमित खिलाड़ी घायल हैं,
तो टीम में कुछ खिलाड़ियों के लिए खुद को साबित करने का मौक़ा है।
रॉबिन्यो।
ठीक हो? कैसे हो, यार?
-ठीक हो? -आज प्रशिक्षण है?
हाँ। अच्छा है, यार।
मुझे लगता है हर खिलाड़ी की एक भूमिका होती है, जो सीज़न में बदलती है।
कई बार आपको मैच से निकाल दिया जाता है या बेंच पर रहना पड़ता है
और सहायक बनकर योगदान देने को तैयार रहना पड़ता है
चाहे पाँच या दस मिनट हों, या एक भी पल न खेल सकें,
अपनी ऊर्जा, अपने चेहरे के हाव-भाव के साथ
टीम का पूरा समर्थन करना होता है।
एडी, अंदर। अंदर, शाबाश।
फुटबॉल में सबसे मुश्किल काम खिलाड़ी...
एडी नकेतियाह फॉरवर्ड
...का है। रोज़ इतनी मेहनत करते हैं,
ताकि सप्ताहांत में पिच पर खेल सकें
और सभी का एक लक्ष्य होता है कि उस पिच पर खेलना है,
पर शुरू तो बस 11 कर सकते हैं।
इधर आओ। गैबी, सेड्रिक, मो। मो, तुम भी आ जाओ।
पेपे, इधर आओ, रॉब।
फ़ैसले मैं नहीं, मैनेजर कर रहे हैं।
मैं उनके फ़ैसलों से खुश हूँ।
रॉब होल्डिंग डिफेंडर
चाहे खेलूँ या नहीं, टीम का साथ देता हूँ। ज़बरदस्त टीम खिलाड़ी हूँ।
-हाँ। -मुझ जैसे 11 होते, तो तुम ठीक रहते।
-शाबाश। फिर से, मो। -गैबी, उसके साथ।
जब मैं नहीं खेलता, तो खुश नहीं होता।
मोहम्मद एलनेनी मिडफील्डर
मैं प्रशिक्षण करता हूँ।
क्योंकि मैं जी-जान लगा देता हूँ
कि कोच मुझे खिलाएँ पर नहीं खेल पाता, तो कोई बात नहीं,
पर मैं दुखी हो जाता हूँ, खेलता नहीं, तो मज़ा नहीं आता।
बहुत अच्छे, बॉयज़।
बहुत अच्छे।
यह सच है कि बहुत से अहम खिलाड़ियों को भी चोटें लगी हैं।
पर इसका मतलब यह नहीं कि रोने लगो, बहाने बनाओ और कुछ उल्टा करने लग जाओ।
हमें मज़बूत होना होगा और खिलाड़ियों के इस जज़्बे और यक़ीन को जितना ऊँचा
हो सके, कायम रखना होगा।
कैसे हो, साम्बी?
-खाना खा, नूनो। -तू बदल गया है।
-जब आया था, तो अलग था। -बड़ी जल्दी बदल गया।
यह पहले हँसता था।
हाँ, कितना खुश रहता था।
तब मैं खेलता था।
तो क्या हो गया, यार?
तुझे लगता है एक बस तू ही है जो खेल नहीं रहा, यार।
खुद पर तरस खाना बंद कर और जाग, यार।
आर्टेटा की सबसे बड़ी चुनौती है कि इस एक हार को इकलौती रहने दें
और इसे सीज़न की निर्धारक न बना दें।
आर्सनल को क्रिस्टल पैलेस ने धूल चटा दी और उन्हें खुद को साबित करना है।
आर्सनल बनाम ब्राइटन अमीरात स्टेडियम - 9 अप्रैल 2022
घर पर ब्राइटन के खिलाफ़ मैच,
जो पिछले तीन मैचों में कोई गोल नहीं कर पाए,
मिकेल के लिए पैलेस के खिलाफ़ हार के बाद फिर से जलवा दिखाने का
एकदम सही मौक़ा है।
उठो, बॉयज़, चलो, इकट्ठे हो जाओ।
आ जाओ।
एडिसन ने लाइट बल्ब का आविष्कार किया।
आज मैं एक ऐसी टीम देखना चाहता हूँ जिसमें जुड़ाव हो
क्योंकि एक बल्ब अकेले कुछ नहीं कर सकता।
मुझे ऐसी टीम देखनी है जो एक-दूसरे का साथ दे, सहयोग करे
और जो चमकती हो और तुम उसमें संचारित करना चाहते हो
रोशनी, ऊर्जा और जुनून और तुम फुटबॉल कैसे खेलते हो
और तुम भी वही करोगे और हम सब जुड़कर मैच खेलेंगे।
क्योंकि जब जुड़कर खेलते हैं तो क्या होता है?
उसके बाद क्या होता है?
हम 60,000 लोगों से जुड़ते हैं जिससे और ऊर्जा का निर्माण होता है,
क्योंकि आखिर में वह बिजली ही है जो गर्मी के द्वारा प्रकाश और जीवन बनाती है,
नहीं बनाएगी, तो अँधेरा हो जाएगा,
अगर इस इंसान को यह विचार नहीं आता।
मैं चाहता हूँ तुम ऐसे खेलो
क्योंकि हमारी दक्षता एक बात पर निर्भर करती है।
हमारे बारे में ख़ास बात है हमारा रवैया,
और मैं चाहता हूँ तुम आज उस रवैये से खेलो।
तुम मैदान में जाओ, स्विच ऑन करो और फुटबॉल खेलो। आओ चलें!
आओ चलें!
आर्सनल
आर्सनल को यह मैच जीतना ही होगा।
क्रिस्टल पैलेस के खिलाफ़ परिणाम के बाद वे चाहेंगे कि फिर से कोशिश करें।
वेल्बेक के लिए बीच से निकालने का मौक़ा
और रैम्सडेल को लाइन से बाहर आकर बॉल को रोकना पड़ा।
लोकोंगा के पास बॉल, मैकएलिस्टर से दूर हो गई,
गैब्रियल के पास, डैनी वेल्बेक जिनके सिर पर सवार हैं
और पास्कल और सीधे मैदान से बाहर पास कर दिया।
आर्सनल के लिए अच्छी शुरुआत नहीं है, कुछ चिंताजनक संकेत हैं।
ब्राइटन बॉल को दाएँ ले गए, वापस खींचा, ट्रोसार्ड मारने वाले हैं!
आर्सनल 0 - 1 ब्राइटन ट्रोसार्ड 28'
ब्राइटन ने बढ़त बना ली!
और आर्सनल की शीर्ष चार के लिए होड़ को बहुत बड़ा झटका।
दूसरे हाफ़ की शुरुआत में आर्सनल का संघर्ष जारी है।
क्या अपने साथी के लिए वापस ले सकते हैं?
आर्सनल 0 - 2 ब्राइटन मवेपु 66'
शानदार गोल! वाह!
और आर्सनल का भाग्य शायद उनके अपने हाथों में नहीं है।
मार्टिन ओडगार्ड सामान्य समय के आखिरी मिनट में गोल करने में कामयाब रहे।
और ओडगार्ड की एक और किक, और यह अंदर!
उन्हें एक गोल वापस मिल गया।
इससे पहले कि मैच के आखिरी पलों में एडी नकेतियाह को बराबरी का मौक़ा मिले।
सांचेज़ ने ज़बरदस्त बचाव किया।
पर बहुत देर हो चुकी है।
ब्राइटन और होव एल्बयोन ने आर्सनल को लगातार मैचों में हराया।
वो ज़रूरी बातों और थ्रो-इन की बात,
डी में जाते ही हम हार मान लेते हैं।
ज़रूरी बातें।
ओ, तेरी...
मेरे अंदर भावनाओं का ज्वार है। जब बात करूँ, तो मेरी ओर देखो।
मेरे अंदर भावुक एहसास हैं,
मुझे अभी तुमसे कहने को सही शब्द नहीं मिल रहे,
मैं सोमवार को बात करूँगा।
अच्छा किया कि तुमने हार नहीं मानी, बॉयज़,
पर हमें पहले ही मिनट में खेलना शुरू करना होगा।
पहले हाफ़ में अब दो मैच में ऐसा हो चुका है
कि हम वहाँ थे ही नहीं, मौजूद ही नहीं थे,
हम उस टीम के करीब भी नहीं थे जो हम बनना चाहते हैं।
खिलाड़ियों को खुद को दोष देना होगा,
समझना होगा कि शीर्ष चार में शामिल होने के लिए प्रतिबद्धता चाहिए,
कुछ ढूँढना होगा और उसे असल में अपनाना होगा।
ऐसे खेलने से काम नहीं चलेगा, हम कहीं नहीं पहुँचेंगे, वही पुराने आर्सनल।
अगर वह टीम आज भी वैसे ही खेली जैसे चेल्सी और टोटेनहम में खेली थी,
तो कोई आसार नहीं।
चार महीनों में पहली बार,
आर्सनल दो लीग मैचों में लगातार हारे हैं
और स्थानीय प्रतिद्वंद्वी टोटेनहम हॉटस्पर उनसे आगे निकल गए हैं।
आर्सनल फुटबॉल क्लब
हारने के बाद ऊर्जा कम हो जाती है, यक़ीन कम हो जाता है,
आप खुद से सवाल करते हैं और आपके पास 24-48 घंटों का समय होता है,
मैं कहूँगा जिसमें आप वे हार हज़म कर सकते हैं।
पर फिर आपको वहाँ से निकलना होगा
और फिर से आत्मविश्वास, रफ्तार, ऊर्जा बनाने का प्रयास करना होगा
अगले मैच में जाने के लिए तैयारी का सही स्तर लाना होगा
क्योंकि पुराना वाला तो गया।
ठीक है।
अच्छा, बॉयज़, मैच के बाद मैं तुमसे बात नहीं करना चाहता था।
मुझे यक़ीन है मैं कुछ ऐसा बोलने वाला था जिस पर मुझे पछतावा होता।
पर मैं आज तुम्हें बताता हूँ। मैच एकदम बेकार था।
तुम्हारी आँखों में देखकर कह सकता हूँ कि हम नाकाम हो गए,
उस स्तर तक पहुँच ही नहीं पाए, जिस स्तर पर हमें खेलना था।
तुममें से कुछ का रवैया,
मैं गलतियाँ करने की बात नहीं कर रहा। या खेलने की हिम्मत की।
क्रिस्टल पैलेस और ब्राइटन के खिलाफ़ दो मैच हारने के बाद,
इस क्लब में बात अंतिम संस्कार की होनी चाहिए। अंतिम संस्कार की।
पता है तुम क्यों नहीं जीते?
क्योंकि कुछ तो कमी है, तुम्हारे अंदर कुछ कमी है।
जब तुम पिच पर जाते हो, तो कुछ कमी है।
हम इसे कैसे बदलें?
प्रशिक्षण से बदलेंगे।
तुम्हारी हर बॉल, हर हरकत बेहतरीन होनी चाहिए,
इस तरह बदलेंगे हम।
क्योंकि मेरा यक़ीन करो, मैं कुछ नहीं बदलूँगा।
मैं इसे नहीं बदलने वाला।
मैं एक-दो-तीन-चार या 11 खिलाड़ियों को बदलूँगा,
पर हम जो करते हैं, वह नहीं।
क्योंकि उसी से हम यहाँ तक आए हैं
और वही हमें अगले स्तर तक ले जाएगा।
पर हमें बेहतर खेलना होगा, क्योंकि तुम बेहतर खेल सकते हो।
तो तुम इस कमरे से बाहर निकलो तो इतना समझ लो कि वह काफ़ी नहीं था,
हमें एक अलग स्तर पर खेलना होगा।
मैं नहीं कह रहा कि यहाँ जाओ, तीन खिलाड़ियों के साथ खेलो
और बॉल को ऊपरी कॉर्नर में डालो।
मैं बस कह रहा हूँ जो ज़रूरी है वह करो, ठीक है?
तुम्हें कुछ कहना है?
तुम्हें कुछ चाहिए?
अगर कुछ पीने जाना है,
एक साथ फुटबॉल मैच देखने जाना है, जो भी है, मुझे बताओ।
कोई दिक्कत नहीं है, पर मैं चाहता हूँ मज़े करो।
तुम्हें पहले हाफ़ में देखकर कहता हूँ, "मैं कर क्या रहा हूँ?"
अंदर जाना चाहता हूँ। टीम जैसा कुछ महसूस नहीं होता।
महसूस नहीं होता।
आओ चलें।
साउथहैंपटन बनाम आर्सनल सेंट मैरी स्टेडियम - 16 अप्रैल 2022
आर्सनल के अगले मैच में, जो साउथहैंपटन में है,
अकादमी स्नातक एडी नकेतियाह लीग में अपनी शुरुआत करते हैं,
पर वह आसानी से कुछ कर नहीं पाते।
नकेतियाह को बेहतर खेलना होगा।
युवा लोग निराश हो जाएँगे कि वह
मैच में अच्छा नहीं खेल पाए।
आर्सनल एक-शून्य से हार गए।
एलनूसी, बेदनारेक।
एक और हार से मिकेल की टीम तालिका में छठे पायदान लुढ़क गई,
मैनचेस्टर यूनाइटेड के पीछे।
अंतरराष्ट्रीय ब्रेक के बाद से,
वे लगातार तीन मैच हार चुके हैं और बस एक बार गोल कर पाए हैं।
सैम के पास जाओ, जो आर्सनल का प्रशंसक है। गुड ईवनिंग।
मुझे नहीं लगता एडी नकेतियाह आर्सनल को उस स्तर तक ले जाने के लिए सही हैं
जहाँ वे जाना चाहते हैं।
क्या उन्हें जाते देखकर आर्सनल के प्रशंसक निराश होंगे, वे उन्हें चाहते हैं?
वे समझ जाएँगे। अगर आर्सनल को मंजिल तक पहुँचना है तो,
उन्हें आगे बढ़ना होगा या बैकअप के तौर पर रखना चाहें,
तो उनसे बेहतर किसी और को लाना होगा।
लोगों को एहसास नहीं होता कि स्ट्राइकर होना मुश्किल होता है,
ख़ासकर आर्सनल के साथ। खेल की ज़िम्मेदारी आपके ऊपर होती है।
इयान राइट आर्सनल दिग्गज
अगर आप सोचते हैं, "मुझे गोल करना है क्योंकि मेरा काम है,"
तो आप खुद पर बहुत दबाव डाल रहे हैं।
मुझे लगता है एडी अब 23 साल के हैं न?
आर्सनल को चैंपियन लीग में वापस लाने और प्रीमियर लीग जीतने की
ज़िम्मेदारी उनके कंधों पर है, बहुत दबाव होता है,
इसलिए उन्हें मदद की ज़रूरत होगी।
श्रोताओं को नमस्ते और स्वागत है।
दे ब्यूटिफुल गेम पॉडकास्ट एडी नकेतियाह साक्षात्कार
खुशी हो रही है कि आर्सनल फुटबॉलर, एडी नकेतियाह हमारे साथ जुड़े हैं।
यहाँ आकर अच्छा लगा, यार।
आर्सनल प्रशंसकों को आप हमेशा चिल्लाते सुनेंगे,
"हमें नया नौ नंबर चाहिए, ऑबा तो गए।"
क्या आप वहाँ बैठकर सोचते हैं,
"अगर मुझे खेलने दो, तो मैं समाधान बन सकता हूँ।"
यही तो मेरी सबसे बड़ी परेशानी है।
मुझे याद भी नहीं कि मैंने कभी तीन मैच लगातार खेले होंगे।
आप किसी को कैसे आँक सकते हैं? उन्हें मौक़ा तो दें,
अगर तीन-चार मैच खेलूँ, और गोल न करूँ, तो मेरी गलती है,
पर मैं एक मैच खेलता हूँ, पर हमने गोल नहीं किया
और मुझे 59वें मिनट में निकाल देते हैं, तो क्या कर सकता हूँ?
मैं सात-आठ मिनट के लिए आकर जादू तो नहीं कर सकता।
मुश्किल है, भाई।
आपको लगातार पाँच, छह मैचों का मौक़ा मिलना चाहिए,
वह मौक़ा नहीं मिलता, तो वह सबसे मुश्किल बात है।
नकेतियाह ने आज मौक़ों की कमी के बारे में अपनी हताशा ज़ाहिर की है।
उसकी परेशानी जायज़ है। हम खिलाड़ियों से यही चाहते हैं
ख़ासकर एडी को खेलने का समय नहीं मिलता,
क्योंकि अगर कोई ऐसा खिलाड़ी है जिसे और मौके मिलने चाहिए,
तो वह पक्का एडी है।
क्या आर्सनल बिना नियमित गोल किए
चैंपियन लीग में आ सकते हैं?
स्ट्राइकर गोल करेंगे, हमलावर खिलाड़ियों को माहौल बनाना होगा,
हमें क्लीन शीट चाहिए। इन सबका मिश्रण है,
किसी एक खिलाड़ी का काम नहीं है।
एडी के बारे में मैंने कितनी बार कहा कि मैं उसे कितना अच्छा समझता हूँ
कि इस क्लब में उसके लिए भविष्य में बड़ी योजनाएँ हैं
और आज हम यहाँ हैं और हमें इस असलियत को स्वीकार करना होगा।
जब आप चुने नहीं जाते, तो आप अपने पर ले लेते हैं।
जब मैं खिलाड़ी था और मुझे गुस्सा आता था और मैं...
मैं घर जाता और मैं बिल्कुल खुश नहीं होता था।
हम यहाँ इसलिए हैं क्योंकि हम खेलना चाहते हैं।
और हफ़्ते का सबसे बेहतरीन पल वह होता है, जिस शनिवार या रविवार
आप वहाँ जाएँ और सीटी बजते ही आप मुकाबला शुरू करें,
इसी लिए तो आप फुटबॉल खिलाड़ी हैं।
शानदार बॉल, मो।
कई खिलाड़ी खेलते नहीं, तो वे हताश हो जाते हैं।
वह खुश नहीं है, पर मैं उससे कहता रहता हूँ,
"बस अपने काम पर ध्यान दो, तुम्हें ज़रूर मौक़ा मिलेगा।"
आप जवान हैं, भोले हैं,
आप अपनी क्षमता से बढ़कर करना चाहते हैं।
ग्रैनिट ज़हाका मिडफील्डर
और उम्र, अनुभव के साथ, बहुत सारे मैच खेलकर
आप सीखना शुरू करते हैं।
किसी को बाहर बैठकर मैच देखना अच्छा नहीं लगता, जब आप मदद न कर सकें।
यह फुटबॉल का हिस्सा है।
आपको मानसिक रूप से मज़बूत होना होगा।
एडी।
एडी सबसे अच्छा बनना चाहता है,
वह इस क्लब का नंबर नौ बनना चाहता है
और जब वह खेल नहीं रहा होता, तो प्रशिक्षण में अपना स्तर दिखाता है,
प्रशिक्षण में अपने गुस्से से, कि अक्सर आप गलत हैं।
तैयार?
मैं बॉल को जीतने की कोशिश करूँगा।
एक, दो, तीन, अब यहाँ विकर्ण।
शाबाश, एडी, ऊपर।
आर्सनल का अगला मैच चेल्सी के खिलाफ़ है,
जिस क्लब ने नौ साल के एडी को साइन किया था,
पर कुछ साल बाद, उन्हें अकादमी से निकाल दिया था।
एक 13 साल के लड़के के लिए मुश्किल था, मैं तो हैरान रह गया था।
उस अनुभव ने मुझे कामयाबी के लिए और प्रेरित किया।
इतनी कम उम्र में विपरीत परिस्थितियों को झेलना,
मुझे लगता है इससे मैं काफ़ी मज़बूत बन गया।
तैयार? एक, दो, तीन, यहाँ।
शाबाश।
हर बार। एकदम सही।
प्रशिक्षण में प्रभावित करने के बाद,
इस सीज़न में पहली बार एडी के पास लगातार
लीग मैच खेलने का मौक़ा है।
सहायक कोच एल्बर्ट स्टुइवेनबर्ग उनके हाल के प्रदर्शन के बारे में बात करते हैं
ताकि अगले मैच के लिए तैयार कर सकें।
तो, हमने तुम्हारे साथ वहाँ क्या बात की थी,
जो तुम साउथहैंपटन वाले मैच में लेकर गए?
ज़्यादा सतर्क रहने की कोशिश की, अधिक हताश न होने की।
हाँ। यह मेरी पहली शुरुआत थी, तो अब बेहतर ही होगा।
हाँ। ठीक है।
प्रीमियर लीग में तुम्हारी पहली शुरुआत, तो सीखने के लिए बहुत कुछ था।
यह आसान नहीं है, मैं समझता हूँ।
और तुम जिन हालात से आ रहे हो,
ज़्यादा मैच नहीं खेले, अब सबसे ऊँचे दर्जे का मैच खेलना है।
पर तुम कर सकते हो।
पर अगर तुम डी में मेरे लिए हो, तो तुम ऐसे नहीं हो सकते,
समझे, डी में। किसी भी समय, जब हम क्रॉसिंग पोज़िशन में हों,
तो मैं चाहता हूँ तुम फुर्तीले और तैयार हो ताकि बॉल पर हमला कर सको।
इस वाले को चलते रखना होगा।
-हाँ। -हाँ?
गोल करने पर ज़्यादा ध्यान मत दो।
गोल हो जाएगा। जब मौक़ा होगा, तो कर दो।
तुम्हारी प्रकृति ही ऐसी है, उसकी फ़िक्र मत करो।
प्रक्रिया पर ध्यान दो और अगर तुम इतना करते रहो,
तो और गोल हो जाने का भरोसा भी आ जाएगा, कोई दिक्कत नहीं होगी।
-शुक्रिया। -हाँ, तंदुरुस्त रहो।
हाँ।
गुड ईवनिंग।
बुकायो साका इस सीज़न के एक और अकादमी स्नातक और क्लब के बेहतरीन गोलकर्ता हैं।
शुक्रिया।
गर्मियों में यूरोपीय चैंपियनशिप में बुकायो द्वारा पेनल्टी मिस करने के बाद,
उनके साथ नस्लीय दुर्व्यवहार को लेकर काफ़ी चिंता रही।
यूरोस के बाद, एक बच्चे ने मुझे एक ख़त लिखा जिसमें उसका जेब खर्च था,
और उसने लिखा था कि उसे मेरे लिए बहुत बुरा लगा था,
उसने लिखा कि उसे मेरे साथ पार्क में फुटबॉल खेलने में और आइसक्रीम खाने में
बहुत मज़ा आता।
कभी ऐसी उम्मीद नहीं की,
ख़ासकर एक बच्चा मुझे अपना जेब खर्च देगा, बहुत मायने रखता होगा,
क्योंकि पता है बचपन में पैसा मेरे लिए सब कुछ होता था।
मैंने सोचा अमीरात जाकर उसे सरप्राइज़ देना अच्छा रहेगा।
आइसक्रीम खाओगे, टेडी?
चॉकलेट या स्ट्रॉबेरी?
-स्ट्रॉबेरी। -स्ट्रॉबेरी?
तुमने वह ख़त क्यों लिखा था?
क्योंकि लोग साका से नस्लीय बर्ताव कर रहे थे, उन्हें धमका रहे थे।
यहाँ कोई फुटबॉल है?
फुटबॉल तो ज़रूर होगा! टेडी अपना हुनर दिखाना चाहता है।
नहीं, वाकई, टेडी, तुम्हारे ख़त के लिए बहुत-बहुत शुक्रिया।
मैं परेशान था और उससे मुझे खुशी मिली।
एक दिन तुम इस पिच पर मेरे साथ खेलोगे, है ना?
हाँ।
अच्छी है, है ना?
अच्छी है।
बढ़िया पेनल्टी, टेडी।
यह छोटा बेन व्हाइट आ गया।
हाँ, टेडी।
हम इस सीज़न में शीर्ष चार में पहुँचेंगे?
शायद।
-हाँ? -हाँ।
-हम पर भरोसा है? -हाँ।
अच्छी बात है।
हम सबने सोचा था कि अगले सीज़न में चौथे पायदान के लिए असली मौक़ा मिलेगा।
दरअसल, वह इस सीज़न में मिला और ज़ाहिर है हम उसके लिए तैयार नहीं थे।
आप प्रीमियर लीग में लगातार तीन मैच नहीं हार सकते,
अप्रैल में पैलेस, ब्राइटन, साउथहैंपटन के खिलाफ़ बस एक गोल किया,
अगर चाहते हो तुम्हारी टीम को बेहतरीन टीम माना जाए।
चेल्सी बनाम आर्सनल स्टैमफर्ड ब्रिज स्टेडियम - 20 अप्रैल 2022
आर्सनल जीत के लिए बेताब हैं और मिकेल एक जुआ खेलते हैं।
एडी नकेतियाह अपनी जगह पर कायम हैं,
रॉब होल्डिंग आठ महीनों में तीसरी बार लीग में शुरुआत करते हैं
और मोहम्मद एलनेनी इस सीज़न में अपनी दूसरी शुरुआत करते हैं।
आज वे लंदन प्रतिद्वंद्वी चेल्सी का सामना करेंगे
जो चैंपियन लीग और क्लब वर्ल्ड कप के
विजेता हैं।
हमारी टीम बहुत सीमित है,
ऑबा को बेच दिया, उन जैसे गोल कोई नहीं कर रहा, हम संघर्ष कर रहे हैं।
क्या मैं तीन सेंटर-बैक के साथ एडी नकेतियाह पर भरोसा करता हूँ?
बस यही है। पर वह हमें गलत साबित करने आए हैं, तो क्यों नहीं।
मैं चाहता हूँ तुम कुछ महसूस करो,
तो साउथहैंपटन वाले मैच के बाद मैंने तुम्हारी आँखों में देखा।
पता चल जाता है जब तुम दुखी होते हो और मुश्किल दौर से गुज़र रहे होते हो।
मुझे बुरा लगता है,
तो मैं चाहता हूँ वह पल महसूस करो जब निराश होते हो,
लगता है, "मैंने टीम को निराश किया।"
या, " हमने जीतने का तरीका नहीं निकाला," और कैसा लगता है।
और उसके बाद मैं चाहता हूँ तुम इन दो घंटों में महसूस करो
कि यह मैच जीतने बाद तुम्हें कैसा लगेगा।
अगर हममें वह एहसास होगा, तो एक बात की गारंटी देता हूँ,
तो तुम्हें बस उस पिच पर जाकर बेहतरीन प्रदर्शन करना है।
तुम्हें उस मैच को पूरा खेलना है।
कि तुम कूड़ेदान में जा सकते हो क्योंकि उल्टी कर रहे हो, तुम बेकार हो।
भुगतना तो पड़ेगा।
मैं चाहता हूँ तुम लोग वहाँ जाकर लड़ो।
नूनो, अगर तुम गलती करते हो या तुम गलती करते हो,
तो बेंच पर बैठा हर खिलाड़ी तुम्हारे साथ है, आओ चलें!
लगता है कई सालों तक यह आर्सनल का
चेल्सी में सबसे अहम मैच होगा।
मेसन माउंट द्वारा फॉरवर्ड, अलोंसो!
आर्सनल वापस लेते हैं।
तवारेस ने दूर मारा, एडी नकेतियाह उसका पीछा कर रहे हैं।
क्रिस्टेनसन वहाँ पहले पहुँच जाएँगे।
बहुत ही घटिया बैक पास था।
एडी नकेतियाह बॉल पर।
और एडी नकेतियाह ने...
चेल्सी 0 - 1 आर्सनल नकेतियाह 13'
...आर्सनल को स्टैमफर्ड ब्रिज में बढ़त दिला दी।
बारह महीनों के बाद उनका पहला प्रीमियर लीग गोल।
और गोल करने का क्या वक़्त है, क्या जगह है।
एडी नकेतियाह ने आर्सनल को शानदार शुरुआत दी,
पर चेल्सी ने तुरंत जवाब दिया।
वर्नर।
विक्षेपण से बॉल रैम्सडेल के पास से चला गया।
चेल्सी 1 - 1 आर्सनल वर्नर 17'
और चेल्सी बराबर हैं।
आर्सनल फिर दबाव डाल रहे हैं, चेल्सी पीछे हट रहे हैं।
साका, ओडगार्ड...
एमिल स्मिथ रो!
अरे, लाजवाब!
चेल्सी 1 - 2 आर्सनल स्मिथ रो 27'
एमिल स्मिथ रो ने मुकाबला करते हुए आर्सनल को फिर से बढ़त दिलाई।
पर एक बार फिर, पाँच से ज़्यादा मिनट नहीं रख पाए।
चेल्सी 2 - 2 आर्सनल आसपिलिकुएटा 32'
हाफ़ टाइम और क्या शानदार हाफ़ था।
उनके बीच कुछ नहीं, पर मज़े लेने के लिए बहुत कुछ।
स्कोर चेल्सी दो, आर्सनल दो।
शाबाश।
ऐसे ही खेलते रहो।
अच्छा, पहले हाफ़ में जो हुआ वह तुम्हारी इच्छा का स्तर था,
लय, जुनून, प्रतिबद्धता तो है, समझे?
हमें यहाँ से आगे बढ़ना है, जब हमारे पास बॉल नहीं थी,
और यहाँ आना है, जब पास हो।
क्योंकि हम उसी रफ्तार से खेल रहे हैं, हम एक ही रफ्तार से नहीं खेल सकते।
प्रतिबद्धता, आक्रामकता, संचार, जुड़ाव का वही स्तर कायम रखो,
और बॉल के साथ थोड़ा सा और जुनून।
ठीक है, बॉयज़।
तो, फिर से शुरू करते हैं, पहले की तरह ही और खेलो।
तवारेस ने नकेतियाह को दिया, सिल्वा सामने है, नकेतियाह वहाँ!
आज रात का उनका दूसरा गोल।
चेल्सी 2 - 3 आर्सनल नकेतियाह 57'
और आर्सनल फिर से आगे हैं।
सेड्रिक ने मारा और साका उसके ऊपर गिर गए।
क्या उन्हें वहाँ रोका हुआ था?
यह पेनल्टी है!
बुकायो साका, जिन्हें पिछली गर्मियों वेम्बली में इतना भुगतना पड़ा था
जब उनसे पेनल्टी मिस हो गई थी,
इसके साथ आर्सनल के लिए जीत ले आए हैं।
और बुकायो साका ने कर दिखाया!
चेल्सी 2 - 4 आर्सनल साका 90 और 2'
आर्सनल के लिए आज की रात लाजवाब। इसे जल्दी नहीं भूलने वाले।
और उनका चैंपियन लीग का सपना फिर से जाग उठा है।
जवान और साहसी और आज रात शानदार।
बिल्कुल वैसे जैसे आर्टेटा ने आज चाहा होगा।
आओ चलें!
सबने कमाल कर दिया।
हाँ, बॉयज़!
बॉयज़, खड़े हो जाएँ। इकट्ठे हो जाओ।
बी, यह लो।
मैं कहता रहता हूँ कि तुम्हारे बारे में कैसा लगता है
और ख़ासकर जब तुम हारते हो, क्योंकि मैं तुम्हें जानता हूँ।
जीवन में अच्छों के साथ अच्छी बातें होती हैं।
नकेतियाह, तुमने इस सीज़न में जो किया,
तुमने जो भी किया, मेरे हर फ़ैसले को माना,
देखो, क्या हुआ।
इन पलों में, हमें मौक़ा मिला, देखो क्या हुआ।
एलनेनी, रॉब, तुम सबका कोच होना खुशी की बात है,
तुम जैसे लोगों का अनुभव कर पाना और जिस तरह एक-दूसरे का ख़याल रखते हो,
जैसे टीम का ख़याल रखते हो।
एक पेशेवर खिलाड़ी की मिसाल, जो अपनी टीम की परवाह करता है।
जब ऐसा होता है, फिर से कहता हूँ, अच्छी बातें होती हैं।
इस पल का मज़ा लो, पर अब मैनचेस्टर यूनाइटेड की बारी है।
हम बहुत अच्छा खेले, मैच हमारे कब्ज़े में था, सारा समय हम छाए हुए थे,
खुश होना ही चाहिए, मिलकर जीत का मज़ा लो।
पर मैनचेस्टर यूनाइटेड से भी जीतना है।
सुपर मिक आर्टेटा हैं हमारे पास
तीन मैच हारने के बाद स्टैमफर्ड ब्रिज आए,
हम आए, हमने देखा और हम जीते।
एडी ने वह पहला मौक़ा हथिया लिया,
मुझे लगता है उस पल मैंने कहा,
"ओ, तेरी, एडी तो इयान राइट बन गया।"
एडी के लिए खुश हूँ, ऐसी टीम में शामिल होना आसान नहीं
जो अच्छा नहीं खेल रहे, आप स्ट्राइकर हैं,
मौक़े आप नहीं बनाते और लोग कह रहे हैं,
"यह कुछ कर ही नहीं रहा।" मुझे लगता है अब शुरुआत हो रही है।
उनमें ऊर्जा है, वह उत्साह से भरे हैं,
उनमें क्षमता है।
मैं उनके लिए बहुत खुश हूँ क्योंकि उन्होंने मुझसे कहीं अधिक सब्र दिखाया है।
एडी ने क्या शानदार खेला।
बहुत बढ़िया मैच था।
वह कितना अटल था, उसके अंदर की वह भूख,
कि हमें एक स्ट्राइकर की कमी खल रही थी जो थोड़ा सा काम करे
और देखो उसने क्या कर दिखाया, दो गोल कर दिए।
स्मिथ रो
मेरे लिए, स्मिथ रो, उनकी चेल्सी के खिलाफ़ वह समाप्ति, वाह।
वह बॉल ऐसे ही नेट के अंदर कैसे पास कर सकते हैं?
पता है कितनी तकनीकी प्रतिभा चाहिए?
-मेंडी के पास मौक़ा ही न था। -बिल्कुल नहीं।
पिछले सीज़न मैंने उनके खिलाफ़ गोल किया था, जब हमारे प्रशंसक नहीं थे,
तो मज़ा नहीं आया था।
पर इस बार अच्छा था, यार। इससे बेहतर कोई एहसास नहीं।
ज़ाहिर है, बुकायो भी, जिसने पेनल्टी मारी।
उसके आत्मविश्वास के लिए अच्छा है। एकदम निडर, यार।
उसकी इतनी मज़बूत मानसिकता।
हम अच्छे दोस्त हैं, अकादमी के दिनों में साथ रहते थे।
हाँ, हम हमेशा उसके बारे में बात करता था, यहाँ तक पहुँच पाना
और फ़र्स्ट टीम में खेलने का मौक़ा मिलना,
हमारे लिए हमेशा से एक सपना था।
हम खेलना चाहते हैं और सबसे मुख्य बात है कि क्लब के लिए सबको खुश रखें,
सारे प्रशंसकों वगैरह को।
जब हम पिच पर कदम रखते हैं, तो कोशिश करते है कि डरें नहीं,
और जब घरेलू मैदान पर खेलें तो और भी बेहतर और सारे प्रशंसक हमें नाम से बुलाते हैं।
बेकार है, यार।
क्या मैंने अपनी प्रतिबद्धता हासिल की?
तुम इसे घर लेकर जा रहे हो?
वे चाहते हैं। मैं इसे केबिन में कैसे लेकर जाऊँगा?
हाँ। स्कॉटलैंड? यह तो जेटटू या ईज़ीजेट में जा रहा होगा।
चेल्सी के खिलाफ़ जीत ने आर्सनल की चैंपियन लीग फुटबॉल की होड़ में
नई जान फूँक दी है।
हमारे लिए यूरोपा लीग, चैंपियन लीग के बिना पिछला सीज़न कठिन था।
सबसे अहम बात है अभ्यास करते रहो, एकजुट रहो
और अंत में देखेंगे कि तालिका में कहाँ पहुँचते हैं।
गुड मॉर्निंग, बॉयज़।
अंतिम संस्कार हो गया। ठीक है?
तुम अपना जीवन जी सकते हो।
मैंने चेल्सी मैच में जी-जान लगा दिया।
बड़ी टीमों के साथ खेलने में मुझे बहुत मज़ा आता है।
बस अपने खेल पर ध्यान दो और ध्यान दो कि तुम उन्हें कैसे हराओगे
और बस, हाँ।
मो का रमज़ान चल रहा है, तो वह दिन में रोज़ा रखते हैं।
-मुझे सिखाओ, रमज़ान मुबारक? -मुबारक।
-मुबारक। यह लो। -हाँ।
पोषण विशेषज्ञ लॉरा शरीर के नियमित स्कैन कर रही हैं ताकि मो खेलने को तंदुरुस्त रहें।
अच्छे से, हिलना नहीं। छह मिनट।
डेक्स स्कैन एक एक्सरे मशीन है
और हम इसका इस्तेमाल करते हैं खिलाड़ी के शरीर की संरचना जाँचने के लिए
ताकि पता चले कि माँसपेशियाँ सही हैं।
तुम आज सुबह कितने बजे उठे?
कोई 4:45 बजे।
अच्छा।
और अभी तक क्या खाया है?
मैं सोने से पहले खाता हूँ।
मैंने करीब 11 बजे खाया था।
तो तुमने आज सुबह से कुछ नहीं खाया?
-नहीं। -अच्छा।
आर्सनल का सामना अब चैंपियन लीग के साथी दावेदार मैनचेस्टर यूनाइटेड से है।
अच्छा। चलो, देखते हैं।
तो द्रव्यमान थोड़ा ऊपर है। शरीर की चर्बी थोड़ी कम है।
अच्छा है।
बहुत बड़ा मैच है।
और थॉमस पार्टी के बाहर होने से,
एक बार फिर मो एलनेनी को बुलाया जाएगा।
मुझे लगता है हम अपना उद्देश्य हासिल कर लेंगे।
वादा है, अगर आप हमारा प्रशिक्षण देखें और मिकेल कैसे तैयारी करवाते हैं
और खिलाड़ियों को कितनी भूख है और हर कोई अपनी पोज़िशन के लिए लड़ रहा है।
मैंने कभी नहीं देखा कि कोई सब दाँव पर लगा दे, खूब मेहनत करे
और फिर उसे कोई फल न मिले। कभी नहीं।
आर्सनल बनाम मैनचेस्टर यूनाइटेड अमीरात स्टेडियम - 23 अप्रैल 2022
यूनाइटेड हमेशा हमें तगड़ी टक्कर देते हैं। हमेशा ऐसा होता है।
फ़र्क नहीं पड़ता कि हम कैसे खेलें, पर असली बात है कि खेलना है।
क्योंकि सीज़न के इस चरण में,
यह अहम है, ये अंक, मैनचेस्टर यूनाइटेड के खिलाफ़ जीतना,
एकदम अच्छे से जीतो, और समीकरण से एकदम बाहर।
आर्सनल मैनचेस्टर यूनाइटेड को हराकर
पुराने दुश्मन के लिए शीर्ष चार में शामिल होना असंभव बना देंगे।
पर उनके रास्ते में खड़े हैं, हर मैच के बेहतरीन गोलकर्ता
क्रिस्टियानो रोनाल्डो।
चलो, बॉयज़। आओ।
आओ चलें। चलो, सब शुरू से तैयार रहें।
अच्छा, खड़े हो जाओ। आओ चलें।
तैयार।
इकट्ठे हो जाओ।
उस दिन मैंने तुमसे एक बात पूछी थी।
मैच से पहले वह एहसास महसूस करो, जब वहाँ जाओ,
तुम स्टैमफर्ड ब्रिज में खेलो और जीतो।
मैं चाहता हूँ निडर रहो। मैं चाहता हूँ वहाँ जाओ,
मैच जीतो और हमारे लोगों के सामने अपना जलवा दिखाओ, ठीक है?
मज़े करो!
आओ चलें!
यह प्रतिद्वंद्विता का सबसे भयानक रूप था,
और अब मुकाबले में ये दो टीमें हैं, जो यूरोप की शीर्ष तालिका में
शीर्ष चार में आना चाहती हैं।
साका को अवैध रूप से फ़ाउल करार।
रोनाल्डो।
आर्सनल अधिक तेज़ हैं, अधिक लालायित।
यह साका हैं।
शानदार मारा। बढ़िया बचाव! तवारेस ने फिर से मारा और गोल।
आर्सनल 1 - 0 मैन यूनाइटेड तवारेस 3'
अमीरात स्टेडियम में तीन मिनटों में मैनचेस्टर यूनाइटेड ने हार मान ली है।
तवारेस आर्सनल के लिए अपना पहला गोल करते हुए।
ज़हाका एलनेनी को, एलनेनी उसे ओडगार्ड को पास करते हैं,
वे उनकी परीक्षा ले सकते हैं।
एलनेनी ने वापस लिया, नकेतियाह क्षेत्र के अंदर।
डेविड डे हया ने रोका। बहुत शानदार मौक़ा है।
एलनेनी और ज़हाका के लिए बॉल हासिल करना और खेल शुरू करना बहुत आसान।
आर्सनल यहाँ अपने असली रंग में आ गए हैं।
साका, आर्सनल के लिए आगे बढ़ते हुए।
यह रहे ओडगार्ड, साका को देख रहे, वह नीचे गिर गए।
यह पेनल्टी है।
आर्सनल 2 - 0 मैन यूनाइटेड साका 32'
कॉर्नर में चला गया, और आर्सनल दो गोल से आगे हैं।
मैटिक ने क्षेत्र में फेंका, रोनाल्डो ने दूर की पोस्ट पर पहुँचाया।
आर्सनल 2 - 1 मैन युनाइटेड रोनाल्डो 34'
हाफ़ टाइम की सीटी बजती है।
आर्सनल को सावधान रहना होगा।
मैच में दो-शून्य से आगे थे, और अब स्कोर दो-एक है
और मौक़े गँवा रहे हैं।
अमीरात स्टेडियम
दूसरा हाफ़ उसी तीव्र ऊर्जा के साथ शुरू होता है
और मैनचेस्टर यूनाइटेड को
स्कोर बराबर करने का एकदम सही मौक़ा दिया जाता है।
क्या हाथ को छुआ था? बिल्कुल, पेनल्टी है।
गोलपोस्ट को लगता है।
एलनेनी हासिल करते हैं, ज़हाका को पास, जो मारते हैं!
ज़हाका का शानदार गोल!
पच्चीस गज़ बाहर!
आर्सनल 3 - 1 मैन यूनाइटेड ज़हाका 70'
और मैच खत्म होने की सीटी बजती है। तीन अंक आर्सनल के लिए।
शाबाश, बॉयज़।
वाह, बॉयज़, वाह!
शाबाश।
यारो, बेहद खुश हूँ, हम सबको तुम पर नाज़ है।
वह ऊर्जा और यक़ीन जो तुमने दिखाया, मुश्किल पलों को कैसे सहा,
सब एकदम कमाल का था।
किसी रोज़ तुम्हारे साथ मेरा दिल धड़कना न बंद कर दे।
जैसा मैं हमेशा कहता हूँ, मुझे तुम्हारा कोच होने पर नाज़ है।
एलनेनी, अगर किसी में ऊर्जा नहीं हो, तो तुम डाल देते हो।
इसलिए हमें सबकी ज़रूरत है।
तो, आज रात खूब मज़े करो, अगर चाहो तो
और फिर, वेस्ट हैम के साथ अगला मैच है,
हम दौड़ में शामिल हैं और हम पूरा ज़ोर लगा देंगे।
तो हमें तुम सबकी ज़रूरत होगी और सब से मतलब एक-एक बंदे की,
इस नाव को धकेलने, खींचने और तेज़ी से आगे चलाने में। अच्छा। आओ चलें।
शाबाश।
क्या आप सीज़न का यह अंत देख सकते हैं शीर्ष चार में शामिल होने के लिए
नॉर्थ लंदन डर्बी में एक सीधा गोल?
बेशक। वह मैच अहम होने वाला है।
आपको अच्छा लगेगा?
हम इसी लिए तो यहाँ हैं। बड़े मैच खेलने आए हैं,
जो बड़े पलों को परिभाषित करते हैं और यही इस खेल की खूबसूरती है।
अगली बार
अगले सीज़न में हमारी चैंपियन लीग खेलने की इच्छा है।
हमारे चार मैच हैं, चार मैच आने वाले हैं।
हम हारेंगे नहीं, कोई रास्ता निकालकर जीतेंगे!
अगर हम और टोटेनहम बचे,
तो मुझे जहाँ तक याद है, लंदन डर्बी जैसा अहम हो जाएगा।
पुरस्कार भविष्य है।
और यह लाल और आर्सनल के दस खिलाड़ी बचे हैं।
पिछले कुछ महीनों में बहुत कुछ हुआ,
जिसकी वजह से हम आज इस स्थिति में हैं, तो चलो जीतकर आएँ।
जब तुम कुछ पाना चाहते हो, तो सहना पड़ेगा।
इस पल, वे सारे हैं और हमें बस स्विच ऑन करना है।
बॉयज़, हमें इसको पलटना होगा।
आर्सनल फ़ुटबॉल क्लब के खिलाड़ियों, कोच और स्टाफ़ का विशेष आभार
संवाद अनुवादक मोनिका सराफ़
रचनात्मक पर्यवेक्षक रवीन्द्र शंकर शुक्ल